सीमन्तोन्नयन संस्कार के सम्बन्ध में आचार्यों के भिन्न-भिन्न मत हैं। कर्क आदि कुछ आचार्य इसको गर्भस्थ बालक का संस्कार मानते हैं और पराशर आदि कुछ आचार्य इसको स्त्री का संस्कार मानते हैं। जो आचार्य सीमन्तोन्नयन गर्भ का संस्कार मानते हैं उनके मतानुसार प्रत्येक गर्भ के समय सीमन्तोन्नयन-संस्कार होना चाहिये और जो आचार्य पत्नी का संस्कार मानते हैं उनके मत के अनुसार केवल प्रथम गर्भ में ही होना चाहिए।